Kalliope (Mythologie)

Kalliope (greeksch Καλλιόπη, "de mit de mooie Stimm", ok Calliope) is en vun de negen Musen ut de Greeksche Mythologie. Se is de Muse vun Epos un Elegie, vun Wetenschop un Philosophie. 

Mythos
As al Musen is Kalliope en Göddin. Se is ja en Dochter vun Zeus un siene Leevste Mnemosyne. Mit den Olymschen Gott Apollon hett se de Söhns Orpheus un Linos. As dat twuschen Aphrodite un Persephone to’n Striet kümmt över den Adonis, dor is se de Richtersche twuschen jem. 

Ikonographie
Kalliope is de öllste vun de Musen un weet ok an’n meisten. Ehr Teken is de Schrievtafel.

Asteroid
De Asteroid (22) Kalliope, de 1852 updeckt wurrn is, hett sien Naam vun düsse Muse herkregen.

Datenbank
Ok de zentrale düütsche Datenbank vun Nalatenschoppen un Autographen heet Kalliope un hett sien Naam vun düsse Muse her. 

 Literatur 
En Tietschrift för Literatur un Kunst, vun März 2008 af an rutgeven veermol in’t Johr vun den “Bernstein-Verlag’’,  heet just so Kalliope, as en Figur in den Roman „Fool on the Hill“ vun Matt Ruff. 

 Weblenks 

Kategorie:Greeksche Mythologie
Kategorie:Gottheit
Kategorie:Antike